*Tämä artikkeli käsittelee jääkiekkoilija Mads Bech Christenseniä. Nimen Mads Christensen muita merkityksiä löytyy täsmennyssivulta.*

**Mads Bech Christensen** (s. 3. marraskuuta 1984 Frederikshavn, Tanska) on tanskalainen jääkiekkopuolustaja, joka pelaa Metal Ligaenin Frederikshavn White Hawksissa ja toimii myös joukkueen varakapteenina. Hän on Frederikshavn IK:n oma kasvatti ja pelannut siellä koko uransa ajan. Christensenin vahvuuksiin kuuluu peliäly ja rauhallisuus.

Ura
---

### Seuraura

Christensen pelasi White Hawksissa ensimmäisen pääsarjaottelunsa jo 16-vuotiaana kaudella 2000–2001. Kaudella 2001–2002 hän pelasi joukkueessa 33 runkosarjaottelua jääden ilman tehopisteitä. Christensen voitti kauden aikana Danish Cupin. Hän avasi AL-Bank Ligaenin maalitilinsä kevään 2003 pudotuspeleissä. Keväällä 2005 Christensen voitti pronssia.

Kaudella 2009–2010 Christensen nousi White Hawksin kapteenistoon. Kaudella 2010–2011 hän teki AL-Bank Ligaenin yhden kauden piste-ennätyksensä tehoilla 6+27=33, joilla Christensen voitti koko sarjan puolustajien pistepörssin ja jakoi puolustajien syöttöpörssin voiton Herning Blue Foxin Daniel Nielsenin kanssa. Hän oli myös kevään 2011 pudotuspelien tehokkain puolustaja tehoilla 3+7=10. Christensen voitti kauden päätteeksi AL-Bank Ligaenin hopeaa ja valittiin tähdistökentälliseen.

Maaliskuussa 2011 Christensen teki kaksivuotisen jatkosopimuksen White Hawksin kanssa. Kaudella 2012–2013 hän nousi joukkueen kapteeniksi ja oli White Hawksin tehokkain puolustaja tehoilla 6+16=22. Christensen voitti kauden päätteeksi hopeaa. Toukokuussa 2013 hän teki taas kaksivuotisen jatkosopimuksen joukkueen kanssa. Christensen voitti Metal Ligaenin pronssia vuosina 2014 ja 2015.

### Maajoukkueura

Christensen edusti Tanskaa MM-kilpailuissa vuosina 2005, 2008, 2009 ja 2010. Hän pelasi myös Torinon olympiakisojen 2006 ja Sotšin olympiakisojen 2014 karsinnoissa.

Christensen oli nostamassa Tanskan alle 20-vuotiaiden maajoukkuetta II-divisioonasta I-divisioonaan vuonna 2002, jolloin joukkue voitti hopeaa. Hän oli sekä vuoden 2003 että vuoden 2004 I-divisioonan turnauksessa eniten maaleja tehnyt puolustaja kolmella osumallaan, jälkimmäisessä turnauksessa Norjan Håvard Mathisen Bøen kanssa. Christensen voitti vuonna 2004 myös A-lohkon hopeaa. Hän pelasi myös alle 18-vuotiaiden I-divisioonan MM-kilpailuissa vuosina 2001 ja 2002.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2000–2001 | Frederikshavn White Hawks | Tanska | 1 | 0 | 0 | 0 | 0 | – | – | – | – | – |  |  |  |  |  |  | U18d1 | 5 | 0 | 2 | 2 | 4 |
| 2001–2002 | Frederikshavn White Hawks | Tanska | 33 | 0 | 0 | 0 | 6 | – | – | – | – | – |  |  |  |  |  |  | U18d1 | 4 | 1 | 0 | 1 | 2 |
|  |  |  |  |  |  |  |  |  |  |  |  |  |  |  |  |  |  |  | JMMd2 | 4 | 2 | 1 | 3 | 2 |
| 2002–2003 | Frederikshavn White Hawks | Tanska | 27 | 0 | 1 | 1 | 8 | 6 | 1 | 0 | 1 | 4 |  |  |  |  |  |  | JMMd1 | 5 | 3 | 1 | 4 | 18 |
| 2003–2004 | Frederikshavn White Hawks | Tanska | 35 | 6 | 7 | 13 | 35 | 4 | 0 | 0 | 0 | 6 |  |  |  |  |  |  | JMMd1 | 5 | 3 | 1 | 4 | 6 |
| 2004–2005 | Frederikshavn White Hawks | Tanska | 36 | 3 | 6 | 9 | 26 | 14 | 0 | 1 | 1 | 6 |  |  |  |  |  |  | OQ | 3 | 0 | 0 | 0 | 2 |
|  |  |  |  |  |  |  |  |  |  |  |  |  |  |  |  |  |  |  | MM | 1 | 0 | 0 | 0 | 0 |
| 2005–2006 | Frederikshavn White Hawks | Tanska | 36 | 1 | 2 | 3 | 20 | 7 | 0 | 0 | 0 | 6 |
| 2006–2007 | Frederikshavn White Hawks | Tanska | 29 | 2 | 4 | 6 | 12 | 1 | 0 | 0 | 0 | 0 |
| 2007–2008 | Frederikshavn White Hawks | Tanska | 44 | 3 | 7 | 10 | 38 | 18 | 0 | 2 | 2 | 4 |  |  |  |  |  |  | MM | 5 | 0 | 0 | 0 | 0 |
| 2008–2009 | Frederikshavn White Hawks | Tanska | 45 | 3 | 13 | 16 | 28 | 7 | 0 | 1 | 1 | 0 |  |  |  |  |  |  | MM | 6 | 0 | 0 | 0 | 2 |
| 2009–2010 | Frederikshavn White Hawks | Tanska | 32 | 3 | 14 | 17 | 18 | 13 | 0 | 4 | 4 | 8 |  |  |  |  |  |  | MM | 7 | 0 | 0 | 0 | 2 |
| 2010–2011 | Frederikshavn White Hawks | Tanska | 38 | 6 | 27 | 33 | 30 | 13 | 3 | 7 | 10 | 8 | Ykköstähdistö |
| 2011–2012 | Frederikshavn White Hawks | Tanska | 40 | 6 | 17 | 23 | 22 | 4 | 1 | 2 | 3 | 10 |
| 2012–2013 | Frederikshavn White Hawks | Tanska | 39 | 6 | 16 | 22 | 10 | 16 | 1 | 4 | 5 | 4 | Ykköstähdistö |  |  |  |  |  | OQ | 3 | 0 | 0 | 0 | 2 |
| 2013–2014 | Frederikshavn White Hawks | Tanska | 40 | 3 | 17 | 20 | 16 | 11 | 1 | 4 | 5 | 2 |
| 2014–2015 | Frederikshavn White Hawks | Tanska | 35 | 4 | 10 | 14 | 12 | 12 | 0 | 4 | 4 | 8 |
| 15 kautta | yhteensä | Tanska | 510 | 46 | 141 | 187 | 281 | 126 | 7 | 29 | 36 | 66 |

Lähteet
-------

* Mads Christensen The Internet Hockey Databasessa (englanniksi)
* Mads Bech *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Mads Bech Christensen *Elite Prospects*. Everysport Media Group AB.  (englanniksi)
2. ↑  PRESSEMEDDELELSE: Mads Bech Christensen forlænger med White Hawks  28.3.2011. Elite Nord Frederikshavn A/S.  Arkistoitu 16.10.2014. Viitattu 29.5.2012. (tanskaksi)
3. ↑  PRESSEMEDDELELSE: Bech og Schioldan forlænger  6.5.2013. Elite Nord Frederikshavn A/S.  Arkistoitu 24.3.2016. Viitattu 30.7.2013. (tanskaksi)
4. ↑  Eurohockey.net